Diari Oficial de la Generalitat Valenciana


Sumari del DOGV 5374, del 25-10-2006 (2006/11081)

RESOLUCIÓ de 6 de setembre de 2006, de la Conselleria d'Empresa, Universitat i Ciència, per la qual s'establix la tarifa que ha d'aplicar l'Institut Tecnològic Metallmecànic (AIMME) en relació amb les tasques encomanades d'acord amb la Instrucció 6/2006, de 18 d'abril de 2006, de la Direcció General de Seguretat Industrial i Consum, sobre la comercialització en el mercat interior de la UE, amb exclusió del territori espanyol, d'objectes d'importació fabricats amb metalls preciosos, així com la tarifa a aplicar per les tasques de control per a objectes fabricats amb metalls preciosos importats per empreses amb laboratori d'empresa autoritzat a la Comunitat Valenciana, als quals els és d'aplicació la Instrucció 4/2005, de 29 de novembre de 2005, de la Direcció General de Seguretat Industrial i Consum, sobre contrastació d'objectes d'importació fabricats amb metalls preciosos.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5374

Data del DOGV
:   25-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11855


Data del document
:   06-09-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * empresa privada
    * metall preciós

RESOLUCIÓ de 6 de setembre de 2006, de la Conselleria d'Empresa, Universitat i Ciència, per la qual s'establix la tarifa que ha d'aplicar l'Institut Tecnològic Metallmecànic (AIMME) en relació amb les tasques encomanades d'acord amb la Instrucció 6/2006, de 18 d'abril de 2006, de la Direcció General de Seguretat Industrial i Consum, sobre la comercialització en el mercat interior de la UE, amb exclusió del territori espanyol, d'objectes d'importació fabricats amb metalls preciosos, així com la tarifa a aplicar per les tasques de control per a objectes fabricats amb metalls preciosos importats per empreses amb laboratori d'empresa autoritzat a la Comunitat Valenciana, als quals els és d'aplicació la Instrucció 4/2005, de 29 de novembre de 2005, de la Direcció General de Seguretat Industrial i Consum, sobre contrastació d'objectes d'importació fabricats amb metalls preciosos. [2006/11369]  
Vista la sol·licitud registrada d'entrada amb data 16 de maig de 2006, amb referència 12811, del Sr. Salvador Bresó, en qualitat de director de l'Institut Tecnològic Metallmecànic (AIMME), amb domicili a l'av. Leonardo Da Vinci, 38, del Parc Tecnològic, 46004 Paterna (València), en la qual sol·licita l'aprovació de la tarifa a aplicar corresponent al control, inventari i seguiment d'objectes d'importació fabricats amb metalls preciosos que hagen de ser comercialitzats en el mercat interior de la Unió Europea amb exclusió del territori espanyol.  
Atés el Decret 72/ 1998, de 23 de maig, del Consell de la Generalitat Valenciana, pel qual es regula l'habilitació de laboratoris autoritzats per a l'anàlisi i contrastació d'objectes fabricats amb metalls preciosos.  
Atesa l'Orde de 30 de maig de 1988, de la Conselleria d'Indústria, Comerç i Turisme, sobre habilitació de laboratoris d'assaig i contrastació d'objectes fabricats amb metalls preciosos.  
Atesa la Instrucció 4/2005, de 29 de novembre de 2005, de la Direcció General de Seguretat Industrial i Consum, sobre la contrastació d'objectes importats fabricats amb metalls preciosos i les seues possibilitats d'aplicació depenent de la disponibilitat de laboratoris autoritzats pel fabricant importador.  
Atesa la Instrucció 6/2006, de 18 d'abril de 2006, de la Direcció General de Seguretat Industrial i Consum, sobre la comercialització en el mercat interior de la Unió Europea, amb exclusió del territori espanyol, d'objectes d'importació fabricats amb metalls preciosos.  
Vista la Resolució de 16 de maig de 2005, de la Conselleria d'Empresa, Universitat i Ciència, per la qual es modifiquen les tarifes que s'han d'aplicar en l'anàlisi i la contrastació d'objectes fabricats amb metalls preciosos.  
Atesa la situació particular de la Comunitat Valenciana on hi ha laboratoris autoritzats d'empresa per al contrast d'objectes fabricats amb metalls preciosos per si mateixos, d'acord amb el Decret 72/1998, i atés que la proposta realitzada per la Direcció General de Seguretat Industrial i Consum relativa a les tarifes a aplicar per l'Institut AIMME pot considerar-se acceptable, tenint en compte la infraestructura existent en esta Comunitat.  
Esta Conselleria d'Empresa, Universitat i Ciència, resol:  
Autoritzar les tarifes a aplicar per l'Institut Tecnològic Metallmecànic (AIMME), corresponent al:  
a) Control, inventari i seguiment d'objectes d'importació fabricats amb metalls preciosos que hagen de ser comercialitzats en el mercat interior de la Unió Europea, amb exclusió del territori espanyol, d'acord amb la Instrucció 6/2006, de 18 d'abril de 2006, de la Direcció General de Seguretat Industrial i Consum, sobre la comercialització en el mercat interior de la Unió Europea, amb exclusió del territori espanyol, d'objectes d'importació fabricats amb metalls preciosos, en les següents condicions:  
1. Import de la tarifa: 0,0885 euros/peça, IVA no inclòs.  
2. La tarifa autoritzada en el punt a.1 s'aplicarà a partir del dia de la seua notificació a l'Institut Tecnològic Metallmecànic (AIMME) i fins a l'1 de setembre de 2007.  
3. Dos mesos abans de l'1 de setembre de 2007, com a mínim, l'Institut Tecnològic Metallmecànic (AIMME) proposarà a la Direcció General de Seguretat Industrial i Consum l'actualització de la tarifa autoritzada en el punt a.1 per la present resolució.  
b) Control, inventari, extracció de mostres, anàlisis químiques per part de l'Institut Tecnològic Metallmecànic (AIMME) i posterior punxonament dels objectes importats en el laboratori autoritzat del fabricant importador corresponent, sota la intervenció del Servei Territorial d'Indústria i Seguretat Industrial de la Conselleria d'Empresa, Universitat i Ciència, en relació amb aquells objectes als quals és d'aplicació la Instrucció 4/2005, de 29 de novembre de 2005, de la Direcció General de Seguretat Industrial i Consum, sobre la contrastació d'objectes d'importació fabricats amb metalls preciosos, en les següents condicions i d'aplicació exclusiva als fabricants importadors amb laboratoris autoritzats:  
1. Tarifa aplicable a objectes d'or per lot.  
(0,0885 x (nombre de peces) + (1,156 x ([pes del lot en kg]²)  
La tarifa és aplicable només a lots les peces dels quals presenten un pes mitjà igual o superior a 1 gram.  
2. Tarifa aplicable a objectes de plata per lot.  
(0,0885 x (número de peces) + (0,212 x ([pes del lot en kg]²)  
La tarifa és aplicable només a lots les peces dels quals presenten un pes mitjà igual o superior a 5 grams  
3. Les tarifes autoritzades en els punts b.1 i b.2 s'aplicaran a partir del dia de la seua notificació a l'Institut Tecnològic Metallmecànic (AIMME) i fins a l'1 de setembre de 2008.  
4. Dos meses abans de l'1 de setembre de 2008, com a mínim, l'Institut Tecnològic Metallmecànic (AIMME) proposarà a la Direcció General de Seguretat Industrial i Consum l'actualització de les tarifes autoritzades en els punts b.1 i b.2 per la present resolució.  
5. El resultat d'aplicar les tarifes per a l'or o la plata, definides en els punts b.1 i b.2 anteriors, mai superaran el valor de [0,9 x (tarifa vigent (Nota 1)], i s'adjudicarà este criteri com a tarifa en cas afirmatiu.  
6. Als lots de peces que presenten un pes mitjà inferior als definits en els punts b.1 i b.2 anteriors els serà d'aplicació la tarifa: [0,8 x (tarifa vigent (Nota 1)].  
7. En qualsevol cas, continua mantenint-se el criteri actual vigent de tarifa mínima (Nota 1), tant per a objectes d'or com de plata.  
Nota 1: La tarifa vigent queda definida en la Resolució de 16 de maig de 2005 de la Conselleria d'Empresa, Universitat i Ciència, per la qual es modifiquen les tarifes que s'han d'aplicar en l'anàlisi i la contrastació d'objectes fabricats amb metalls preciosos, que és actualment per a l'or de 0,1156 euros/gram i per a la plata de 0,0212 euros/gram, amb import mínim de factura de 22,82 euros.  
La present resolució és definitiva en via administrativa i contra ella podrà interposar-se recurs contenciós administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que s'ha establit en l'article 46 de la Llei 29/19425, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant el conseller d'Empresa, Universitat i Ciència en el termini d'un mes comptat des de l'endemà de la seua notificació, de conformitat amb el que s'ha disposat en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 6 de setembre de 2006.. El conseller d'Empresa, Universitat i Ciència: Justo Nieto Nieto.